Nordjyllands Politi meddeler sent fredag aften, at den 59-årige mand fra Brovst, der midt på aftenen blev efterlyst er fundet i god behold. Den 59-årige, der lider af alzheimers var sidst set fredag morgen omkring klokken 08.30, hvor han kørte fra sin bopæl, og da han endnu ikke var vendt hjem fredag aften, valgte man at efterlyse ham. Nordjyllands Politi skriver i den opfølgende pressemeddelelse, at den 59-årige er genforenet med sin familie. Politiet takker derudover de lokale borgere for deres hjælp i sagen.

Opsummering:
Sent fredag aften blev en 59-årig mand, der havde været efterlyst, fundet i god behold.